CELEX: 62021CN0656
Language: et
Date: 2021-10-29 00:00:00
Title: Kohtuasi C-656/21: Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 29. oktoobril 2021 – IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. jt versus Autoridade Tributária e Aduaneira

24.1.2022   
            
            
               ET
            
            
               Euroopa Liidu Teataja
            
            
               C 37/17
            
         
      Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 29. oktoobril 2021 – IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. jt versus Autoridade Tributária e Aduaneira
      (Kohtuasi C-656/21)
      (2022/C 37/23)
      Kohtumenetluse keel: portugali
      
         Eelotsusetaotluse esitanud kohus
      
      Tribunal Arbitral Tributário (Centro de Arbitragem Administrativa – CAAD)
      
         Põhikohtuasja pooled
      
      
         Kaebuse esitaja: IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. jt
      
         Vastustaja: Autoridade Tributária e Aduaneira
      
         Eelotsuse küsimused
      
      
                  1.
               
               
                  Kas direktiivi 2008/7/EÜ (1) artikli 5 lõikega 2 on vastuolus sellised liikmesriigi õigusnormid nagu tempelmaksu seadustiku (Código do Imposto do Selo; edaspidi „CIS“) punkt 17.3.4, mille kohaselt selle maksuga maksustatakse tasu, mida pangad küsivad nendelt ettevõtjatelt, kes haldavad avatud investeerimisfonde, mis investeerivad väärtpaberitesse, neile osutatud teenuste eest, mis seisnevad uute osakute märkimise edendamise tegevuses, see tähendab investeerimisfondidele kapitali hankimises nende fondide emiteeritud osakute investorite poolt omandamise tulemusel?
               
            
                  2.
               
               
                  Kas direktiivi 2008/7/EÜ artikli 5 lõikega 2 on vastuolus liikmesriigi õigusnormid, mille kohaselt tempelmaksuga maksustatakse haldamistasu, mida haldavad ettevõtjad nõuavad avatud investeerimisfondidelt, mis investeerivad väärtpaberitesse, kui sellise haldamistasu raames kantakse viimastele üle tasu, mida pangad nõuavad esimeses küsimuses nimetatud tegevuse eest haldavatelt ettevõtjatelt?
               
            
         (1)  Nõukogu 12. veebruari 2008. aasta direktiiv 2008/7/EÜ kapitali suurendamise kaudse maksustamise kohta (ELT 2008, L 46, lk 11).